Эма Стоўн

**Э́ма Стоўн** (; нарадзілася 6 лістапада 1988 году) — амэрыканская акторка. Ляўрэатка некалькіх узнагародаў, у тым ліку «Оскар», BAFTA і «Залаты Глёбус». Стала самай высокааплатнай акторкай у сьвеце ў 2017 годзе. Часопіс Time уключыў яе ў сьпіс 100 самых уплывовых людзей у сьвеце.

## Біяграфія
Нарадзілся і вырасла ў Скотсдэйле, штат Арызона. Стоўн пачала здымацца яшчэ ў дзяцінстве, як то ў тэатральнай пастаноўцы *«Вецер у вербах»* у 2000 годзе. У падлеткавым узросьце яна пераехала ў Лос-Анджэлес разам са сваёй маці і дэбютавала на тэлебачаньні ў фільме *«[[У пошуках новай сям’і Партрыдж]]»* (2004), рэаліці-шоў, які аднак ня меў посьпеху. Пасьля невялікіх роляў на тэлебачаньні дэбютавала ў кіно ў фільме *«[[Супэрперцы]]»* (2007), а затым атрымала станоўчыя водгукі і ўвагу СМІ за ролю ў кінастужцы *«[[Зомбілэнд]]»* (2009). Першую галоўную ролю атрымала ў камэдыя для падлеткаў *«[[Лёгкадумная выдатніца]]»* (2010). Стоўн прачытала сцэнар фільму да таго, як праект быў абраны да вытворчасьці, і працягвала сачыць за ім пакуль дэталі не былі дапрацаваныя. На ейную думку, сцэнар быў вельмі іншым і непаўторным у параўнаньні з тым, што яна чытала раней. Таксама акторка адзначыла, што фільм ёсьць сьмешным і мілосным. Калі Стоўн выявіла, што вытворчасьць фільму пачалася, яна сустрэлася з рэжысэрам фільму Ўілам Глакам, выказаўшы сваё захапленьне праектам. Празь некалькі месяцаў пачаўся працэс праслухоўваньня, і яна зноўку сустрэлася з Глакам, стаўшы адной зь першых акторак, якія прайшлі праслухоўваньне. Фільм атрымаў станоўчыя крытычныя водгукі, і роля лічылася галоўным актывам Стоўна таго часу. Менавіта за ролю ў гэтым фільме атрымала намінацыі на ўзнагароду BAFTA і «Залаты Глёбус» у катэгорыі ўзыходзячая зорка. Далей рушылі іншыя пасьпяховыя ролі, як то ў рамантычнай камэдыі *«[[Гэтае бязглуздае каханьне]]»* (2011) і драме *«[[Абслуга (фільм)|Абслуга]]»* (2011).

Шырэйшае прызнаньне Стоўн атрымала дзякуючы выкананьню ролі Гўэн Стэйсі ў супэргеройскім фільме 2012 году *«[[Новы чалавек-павук]]»* і ягоным працягу *«[[Новы чалавек-павук: Высокая напруга]]»* ў 2014 годзе. Стоўн была намінаваная на прэмію «Оскар» за найлепшую жаночую ролю другога пляну за ролю наркаманкі, якая стала на шлях лячэньня ад сваёй залежнасьці, у чорнай камэдыі *«[[Бэрдмэн]]»* (2014), а ейны дэбют на Брадўэі адбыўся ў пастаноўцы м’юзыкла *«[[Кабарэ (м’юзыкал)|Кабарэ]]»* ў 2014 годзе. За ролю пачатковай акторкі ў рамантычным м’юзыкле *«[[Ла-Ла Лэнд]]»* (2016) Стоўн атрымала прэмію «Оскар» за найлепшую жаночую ролю. Акторка зьнялася ў ролі Білі Джын Кінг у біяграфічным спартовым фільме *«[[Бітва плоцяў]]»* (2017) і выканала ролю Эбігейл Мэшам у гістарычнай драматычнай камэдыі *«[[Фаварытка (фільм, 2018)|Фаварытка]]»* (2018), атрымаўшы трэцюю намінацыю на прэмію «Оскар» за кар’еру. З тых часоў яна зьнялася ў міні-сэрыяле жанру чорная камэдыя кампаніі Netflix *«[[Маньяк (тэлесэрыял)|Маньяк]]»* (2018), а таксама выканала ролю працягу сэрыі фільмаў пра зомбі *«[[Зомбілэнд: Кантрольны стрэл]]»* (2019).

У 2021 годзе Стоўн сыграла Круэлу дэ Віль у крымінальнай камэдыі Крэйга Гілесьпі *«[[Круэла (фільм)|Круэла]]»*. Гэты фільм Дыснэй быў заснаваны на анімацыйным творы 1961 году *«[[Сто адзін далмацін]]»*. У папярэдніх экранізацыях ролю гэтага пэрсанажу выконвала Глен Клоўз. У 2020 годзе Стоўн і ейны муж Дэйв Макэры стварылі прадусэрскую кампанію Фрут-Тры. Іхным першым праектам стаў незалежны фільм *«[[Калі ты скончыш ратаваць сьвет]]»*, які стаў рэжысэрскім дэбютам Джэсі Айзэнбэрга. У 2023 годзе акторка зьявілася ў кінастужцы *«[[Небаракі]]»*, навукова-фантастычным фільме аб сталеньні, заснаваны на аднайменным рамане Аласдэра Грэя. Дзякуючы гэтай ролі Стоўн здабыла свой чарговы «Залаты Глёбус».

## Крыніцы

## Вонкавыя спасылкі
* 

Катэгорыя:Акторкі ЗША